Stavanger

Stavanger () je mesto a zároveň obec v okrese Rogaland v Nórsku.

Obec Stavanger má 126 469 obyvateľov. V súmestí Stavangeru žije 197 852 obyvateľov, čím je štvrtým najväčším mestom, ale tretím najväčším mestským územím v Nórsku. Stavanger je centrum metropolitnej oblasti Stavanger, ktorá má 297 569 obyvateľov, a administratívnym centrom okresu Rogaland. Mesto zažilo rapídny nárast na konci 20. storočia vďaka ťažbe ropy v regióne a je často označované aj ako ropné hlavné mesto Nórska  („Oil Capital of Norway“).

V Stavangeri sídli aj Joint Warfare Centre organizácie NATO.
V strede mesta je situovaná najstaršia katedrála v Nórsku, Stavanger domkirke. Úzke uličky starého mesta lemujú drevené domčeky z  18. a  19.storočia, ktoré sú chránené ako súčasť kultúrneho dedičstva. 42 kilometrov od mesta sa nachádza fjord Lysefjord označovaný za jeden z najkrajších v krajine. 

V meste sídli niekoľko športových klubov. Najvýznamnejšie z nich sú futbalový FK Viking, hokejový Stavanger Oilers či hádzanársky klub Stavanger Håndball.

Osobnosti mesta 
 Henrik Steffens (* 1773 - † 1845), nórsko-nemecký filozof, prírodovedec, profesor a spisovateľ
 Christian Lous Lange (* 1869 - † 1938), historik, učiteľ a politológ, nositeľ Nobelovej ceny za mier
 Tor Arne Hetland (* 1974), bežec na lyžiach
 Liv Kristine (* 1976), speváčka (Theatre of Tragedy, Leaves’ Eyes)

Partnerské mestá

Referencie

Iné projekty

Externé odkazy 
 Sránka samosprávy 
 Oficiálne mapy mesta
 Oficiálna stránka 
 Výlet na Stavanger

Zdroj 

 
Mestá v Nórsku
Prístavné mestá v Nórsku
Prístavné mestá Severného mora
Európske hlavné mestá kultúry
Rogaland